શાલીની બે દિવસ રોકાઈ અમે કુદરતના બીજા રૂપને માણવાં મેમોથલેક્સ જવા નીકળ્યા ત્યારે વચમાં સિયેરા માઉન્ટેન ની ઇસ્ટ સાઈડે આવેલ ડેથવેલી આવ્યું , આ ડેથ વેલી એટલે દરિયાની સપાટીથી 282 ફૂટ નીચે આવેલ આ વેલીમાં હાઈએસ્ટ ગરમી નોધાય છે . સુકા પથરાળ એરિયામાં સરેરાશ 120 ફેરાનહીટ નોઘાય છે. 2013 ના જુન મહિનામાં 129 એટલેકે 54 સેલ્સિયસ સુધી પહોચી હતી, અમને 250 માઈલના ડ્રાઈવ દરમિયાન માંડ 50 કાર રસ્તામાં જોવા મળી હતી , સાવ ઉજ્જડ લાગતા આ રસ્તામાં ગામ કે ગેસ સ્ટેશન પણ આવતા નહોતા ,વધારામાં ફોન થી ટેવાઈ ગયા હોઈયે છે તેવા સમયમાં અહી ફોન પણ રેન્જ બહાર આવી જાય, સખી આવા સમયમાં ભગવાન યાદ આવે કેમ ખરુંને ?